ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Σεπτεμβρίου 1993 σχετικά με τη χρηματική ενίσχυση εκ μέρους της Κοινότητας, στο πλαίσιο των κοινοτικών ενεργειών που αφορούν τα αποθέματα εμβολίων για την καταλέμηση της νόσου του αφθώδους πυρετού (Τα κείμενα στην γερμανική, αγγλική και ιταλική γλώσσα είναι τα μόνα αυθεντικά)

(93/527/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία με την απόφαση 93/439/ΕΟΚ της Επιτροπής (2), και ιδίως το άρθρο 14,

Εκτιμώντας:

ότι στην απόφαση 91/666/ΕΟΚ του Συμβουλίου της 11ης Δεκεμβρίου 1991 περί καθορισμού κοινοτικών αποθεμάτων εμβολίων για την καταπολέμηση της νόσου του αφθώδους πυρετού (3), η σύσταση τραπεζών αντιγόνων αποτελεί μέρος των κοινοτικών ενεργειών για τη θέσπιση κοινοτικών αποθεμάτων εμβολίων για την καταλέμηση της νόσου του αφθώδους πυρετού-

ότι, σύμφωνα με το άρθρο 3 της εν λόγω απόφασης, το Institute for Animal Health, Pirbright (Ηνωμένο Βασίλειο), το Laboratoire de pathologie bovine du Centre national d'etudes veterinaires et alimentaires, Lyon (Γαλλία)- στην Bayer AG, Κολωνία (Γερμανία), και το Instituto Zooprofilattico Sperimentale, Brecia (Ιταλία), ορίζονται ως τράπεζες αντιγόνων, με σκοπό την αποθήκευση των κοινοτικών αποθεμάτων-

ότι στο άρθρο 4 της εν λόγω αποφάσεως ορίζονται όλες οι εργασίες και τα καθήκοντα που πρέπει να επιτελούνται από τις τράπεζες αντιγόνων όσον αφορά τα αποθέματα εμβολίων-

ότι, κατά συνέπεια, πρέπει να προβλεφθεί κοινοτική χρηματοδότηση των τραπεζών ούτως ώστε να είναι σε θέση να επιτελέσουν τις εργασίες και τα καθήκοντα που προβλέπονται σ' αυτή την απόφαση-

ότι, κατά πρώτον λόγο, η κοινοτική χρηματική ενίσχυση θα πρέπει να χορηγηθεί επί ένα έτος- ότι αυτό θα επανεξεταστεί με στόχο την παράταση πριν από τη λήξη της αρχικής περιόδου-

ότι, σύμφωνα με το άρθρο 40 της απόφασης 90/424/ΕΟΚ του Συμβουλίου, ισχύουν οι έλεγχοι οι οποίοι προβλέπονται στα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5)- ότι θα πρέπει να προβλεφθούν ορισμένες ιδιαίτερες διατάξεις-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί κοινοτική χρηματοδότηση στις τράπεζες των αντιγόνων, η οποία προβλέπεται από το άρθρο 3 παράγραφος 1 της απόφασης 91/666/ΕΟΚ, της τάξης των 700 000 Ecu το πολύ.

Άρθρο 2

1. Με στόχο την πραγματοποίηση των αντικειμενικών στόχων του άρθρου 1, η Επιτροπή θα υπογράψει σύμβαση, εξ ονόματος της Ευρωπαϊκής Οικονομικής Κοινότητας, με εκάστη των τραπεζών αντιγόνων.

2. Εξουσιοδοτείται ο γενικός διευθυντής της Γενικής Διευθύνσεως Γεωργίας να υπογράψει τις εν λόγω συμβάσεις εξ ονόματος της Επιτροπής των Ευρωπαϊκών Κοινοτήτων.

3. Οι συμβάσεις που αναφέρονται στο άρθρο 1 έχουν διάρκεια ισχύος ενός έτους.

4. Η χρηματοδότηση που προβλέπεται στο άρθρο 1 χορηγείται στις τράπεζες αντιγόνων σύμφωνα με τους όρους των συμβάσεων που προβλέπονται στην παράγραφο 1.

Άρθρο 3

Η παρούσα απόφαση απευθύνεταιι στη Γαλλία, Γερμανία, Ιταλία και στο Ηνωμένο Βασίλειο.

Βρυξέλλες, 21 Σεπτεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 203 της 13. 8. 1993, σ. 34.

(3) ΕΕ αριθ. L 368 της 31. 12. 1991, σ. 21.

(4) ΕΕ αριθ. L 94 της 28. 4. 1970, σ. 13.

(5) ΕΕ αριθ. L 185 της 15. 7. 1988, σ. 1.